
[bookmark: TextBodyBegin]Az Európai Parlament,
–	tekintettel a géntechnológiával módosított MON 94637 szójababot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetére (D113501/03),
–	tekintettel a géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendeletre[footnoteRef:1], és különösen 7. cikkének (3) bekezdésére és 19. cikkének (3) bekezdésére, [1:  	HL L 268., 2003.10.18., 1. o., ELI: http://data.europa.eu/eli/reg/2003/1829/oj.] 

[bookmark: _Hlk219206484]–	tekintettel az 1829/2003/EK rendelet 35. cikkében említett, a növényekkel, állatokkal, élelmiszerekkel és takarmányokkal foglalkozó állandó bizottságban 2026. február 27-én tartott szavazásra, amelyen nem született vélemény, valamint a fellebbviteli bizottságban 2026. március 31-én tartott szavazására, amelyen ugyancsak nem született vélemény,
[bookmark: _Hlk210662860]–	tekintettel a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlamenti és tanácsi rendelet[footnoteRef:2] 11. cikkére, [2:  	HL L 55., 2011.2.28., 13. o., ELI: http://data.europa.eu/eli/reg/2011/182/oj.] 

–	tekintettel az Európai Élelmiszerbiztonsági Hatóság (EFSA) által 2025. július 1-jén elfogadott és 2025. október 23-án közzétett véleményre[footnoteRef:3], [3:  	Az EFSA géntechnológiával módosított szervezetekkel foglalkozó tudományos testületének tudományos szakvéleménye a géntechnológiával módosított MON 94637 szójabab értékeléséről (GMFF-2023-21116. sz. kérelem), EFSA Journal 2025; 23(10):e9581, https://doi.org/10.2903/j.efsa.2025.9581.] 

–	tekintettel a géntechnológiával módosított szervezetek (GMO-k) engedélyezését kifogásoló korábbi állásfoglalásaira[footnoteRef:4], [4:  	A nyolcadik parlamenti ciklusban a Parlament 36, a kilencedik ciklusban pedig 38 olyan állásfoglalást fogadott el, amelyben kifogást emelt GMO-k engedélyezésével szemben. Emellett a tizedik parlamenti ciklus során a következő állásfoglalásokat fogadta el:
 	–	Az Európai Parlament 2024. november 26-i állásfoglalása a géntechnológiával módosított MON 89034 × 1507 × NK603 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló (EU) 2024/2628 bizottsági végrehajtási határozatról (HL C, C/2025/1797, 2025.4.4., ELI: http://data.europa.eu/eli/C/2025/1797/oj).
 	–	Az Európai Parlament 2024. november 26-i állásfoglalása a géntechnológiával módosított COT102 gyapotot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló (EU) 2024/2627 bizottsági végrehajtási határozatról (HL C, C/2025/1798, 2025.4.4., ELI: http://data.europa.eu/eli/C/2025/1798/oj).
 	–	Az Európai Parlament 2024. november 26-i állásfoglalása a géntechnológiával módosított MON 89034 × 1507 × MON 88017 × 59122 kukoricát és nyolc alkombinációját tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló (EU) 2024/2629 bizottsági végrehajtási határozatról (HL C, C/2025/1799, 2025.4.4., ELI: http://data.europa.eu/eli/C/2025/1799/oj).
 	–	Az Európai Parlament 2024. november 26-i állásfoglalása a géntechnológiával módosított MON 810 kukoricát tartalmazó, abból álló takarmányok vagy abból előállított takarmány- és élelmiszertermékek forgalomba hozatalára vonatkozó engedély 1829/2003/EK európai parlamenti és tanácsi rendelet szerinti megújításáról, valamint az (EU) 2017/1207 bizottsági végrehajtási határozat hatályon kívül helyezéséről szóló (EU) 2024/1828 bizottsági végrehajtási határozatról (HL C, C/2025/1800, 2025.4.4., ELI: http://data.europa.eu/eli/C/2025/1800/oj).
 	–	Az Európai Parlament 2024. november 26-i állásfoglalása a géntechnológiával módosított DP915635 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló (EU) 2024/1822 bizottsági végrehajtási határozatról (HL C, C/2025/1801, 2025.4.4., ELI: http://data.europa.eu/eli/C/2025/1801/oj).
 	–	Az Európai Parlament 2024. november 26-i állásfoglalása a géntechnológiával módosított DP23211 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló (EU) 2024/1826 bizottsági végrehajtási határozatról (HL C, C/2025/1802, 2025.4.4., ELI: http://data.europa.eu/eli/C/2025/1802/oj).
 	–	Az Európai Parlament 2024. november 26-i állásfoglalása a géntechnológiával módosított DP202216 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló (EU) 2024/2618 bizottsági végrehajtási határozatról (HL C, C/2025/1803, 2025.4.4., ELI: http://data.europa.eu/eli/C/2025/1803/oj).
 	–	Az Európai Parlament 2024. november 26-i állásfoglalása a géntechnológiával módosított MON 94804 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (HL C, C/2025/1804, 2025.4.4., ELI: http://data.europa.eu/eli/C/2025/1804/oj).
 	–	Az Európai Parlament 2025. február 12-i állásfoglalása a géntechnológiával módosított DP910521 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (HL C, C/2025/2246, 2025.4.29., ELI: http://data.europa.eu/eli/C/2025/2246/oj).
 	–	Az Európai Parlament 2025. február 12-i állásfoglalása a géntechnológiával módosított MON 95275 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (HL C, C/2025/2247, 2025.4.29., ELI: http://data.europa.eu/eli/C/2025/2247/oj).
 	–	Az Európai Parlament 2025. május 8-i állásfoglalása a géntechnológiával módosított MON 87705 × MON 87708 × MON 89788 szójababot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (HL C, C/2026/586, 2026.2.24., ELI: http://data.europa.eu/eli/C/2026/586/oj).
 	–	Az Európai Parlament 2025. október 8-i állásfoglalása a géntechnológiával módosított DP51291 kukoricát tartalmazó, abból álló vagy abból előállított termékek forgalomba hozatalának a 2025. szeptember 22-i 1829/2003/EK európai parlamenti és tanácsi rendelet szerinti engedélyezéséről szóló (EU) 2025/1898 bizottsági végrehajtási határozatról (Elfogadott szövegek, P10_TA(2025)0222).
 	–	Az Európai Parlament állásfoglalása (2025. november 25.) a géntechnológiával módosított DAS1131 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (Elfogadott szövegek, P10_TA(2025)0288).
 	–	Az Európai Parlament állásfoglalása (2025. november 25.) a géntechnológiával módosított MON 88913 (MON-88913-8) gyapotot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozat tervezetéről (Elfogadott szövegek, P10_TA(2025)0289),
 	–	Az Európai Parlament 2025. november 25-i állásfoglalása a géntechnológiával módosított MON 88302 olajrepcét tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (Elfogadott szövegek, P10_TA(2025)0290).
 	–	Az Európai Parlament 2025. november 25-i állásfoglalása a géntechnológiával módosított MON 87708 szójababot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozatról (Elfogadott szövegek, P10_TA(2025)0291).
 	–	Az Európai Parlament 2025. november 25-i állásfoglalása a géntechnológiával módosított MON 87427 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozat tervezetéről (Elfogadott szövegek, P10_TA(2025)0292).
 	–	Az Európai Parlament 2025. december 16-i állásfoglalása a géntechnológiával módosított NK603 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozat tervezetéről (Elfogadott szövegek, P10_TA(2025)0327),
 	–	Az Európai Parlament 2025. december 16-i állásfoglalása a géntechnológiával módosított KWS20-1 cukorrépából előállított élelmiszerek, élelmiszer-összetevők és takarmányok forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (Elfogadott szövegek, P10_TA(2025)0328).
 	–	Az Európai Parlament állásfoglalása (2026. február 11.) a géntechnológiával módosított DBN-09004-6 szójababot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (Elfogadott szövegek, P10_TA(2026)0041).
 	–	az Európai Parlament állásfoglalása (2026. február 11.) a géntechnológiával módosított T25 (ACS-ZMØØ3-2) kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozat tervezetéről (Elfogadott szövegek, P10_TA(2026)0042),
 	–	Az Európai Parlament állásfoglalása (2026. február 11.) a géntechnológiával módosított GHB614 × LLCotton25 gyapotot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozat tervezetéről (Elfogadott szövegek, P10_TA(2026)0043).
 	–	Az Európai Parlament állásfoglalása (2026. február 11.) a géntechnológiával módosított T304-40 gyapotot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozat tervezetéről (Elfogadott szövegek, P10_TA(2026)0044).] 

–	tekintettel eljárási szabályzata 115. cikkének (2) és (3) bekezdésére,
–	tekintettel a Környezetvédelmi, Éghajlatváltozási és Élelmiszer-biztonsági Bizottság állásfoglalásra irányuló indítványára,
A.	mivel a géntechnológiával módosított MON 94637 szójababot (a továbbiakban: géntechnológiával módosított szójabab) úgy fejlesztették ki, hogy két újonnan tervezett kiméra Bt fehérje – a Cry1A.2 és a Cry1B.2 – expressziója révén védelmet nyújtson a Lepidoptera rendbe tartozó egyes kártevőkkel szemben;
B.	mivel 2025. július 1-jén az EFSA kedvező véleményt fogadott el, amelyben arra a következtetésre jutott, hogy a géntechnológiával módosított szójabab ugyanolyan biztonságos, mint hagyományos megfelelője, és az emberi és állati egészségre, valamint a környezetre gyakorolt lehetséges hatások tekintetében megvizsgálta a géntechnológiával nem módosított szójababfajtákat; mivel az EFSA arra a következtetésre jutott, hogy a géntechnológiával módosított szójababból származó élelmiszerek és takarmányok fogyasztása táplálkozási szempontból nem aggályos, és a véletlen környezeti expozíció nem vetne fel biztonságossági aggályokat;
C.	mivel az EFSA továbbá arra a következtetésre jutott, hogy a molekuláris jellemzés és a bioinformatikai elemzések nem tártak fel további élelmiszer- vagy takarmánybiztonsági értékelést igénylő kérdéseket, illetve nem tartották szükségesnek az élelmiszerek vagy takarmányok forgalomba hozatal utáni nyomon követését;
D.	mivel az EFSA kedvező értékelése ellenére a tudományos szakirodalom azt mutatja, hogy az újonnan tervezett Cry1A.2 és Cry1B.2 kiméra Bt-toxinok jóval nagyobb rovarölő hatást mutatnak a kiinduló toxinokhoz képest, ami olyan konkrét biztonsági kérdéseket vet fel, amelyeket nem kezeltek megfelelően[footnoteRef:5]; [5:  	Chen, D., Moar, W.J., Jerga, A., Gowda, A., Milligan, J.S., Bretsynder, E.C., Rydel, T.J., Baum, J.A., Semeao, A., Fu, S., Guzov, V., Gabbert, K., Head, P.H., Haas, J.A. (2021), „Bacillus thuringiensis chimeric proteins Cry1A. 2 and Cry1B. 2 to control soybean lepidopteran pests: New domain combinations enhance insecticidal spectrum of activity and novel receptor contributions”, PLoS One, 2017. június, 16(6), e0249150, https://doi.org/10.1371/journal.pone.0249150.] 

E.	mivel a kérelmező által benyújtott szisztematikus szakirodalmi áttekintést módszertani hiányosságok miatt, illetve amiatt bírálták, hogy az nem fedte le megfelelően a rendelkezésre álló tudományos szakirodalom teljes körét;
F.	mivel a géntechnológiával módosított szójabab molekuláris jellemzése továbbra sem teljes, mivel a nem szándékos genomikus változásokat és az újonnan létrehozott nyitott leolvasási kereteket nem vizsgálták meg alaposan a legfejlettebb szekvenálási és „omikai” megközelítések alkalmazásával;
G.	mivel a génkifejeződést a transzgén-kifejeződés ismert változékonysága ellenére csak korlátozott területi feltételek mellett, nevezetesen egy év távlatában és egy országra kiterjedően, a környezeti stressztényezők vagy a különböző genetikai háttér megfelelő figyelembevétele nélkül értékelték;
H.	mivel a kérelmet alátámasztó gyakorlati kísérletek földrajzi és környezeti hatálya korlátozott volt, és nem tükrözik a szójabab termesztésére vagy feldolgozására vonatkozó környezeti feltételek sokféleségét;
I.	mivel a legtöbb toxikológiai vizsgálat a növények termelte fehérjék helyett a mikrobák által előállított Bt-fehérjékre támaszkodott annak ellenére, hogy bizonyítékok vannak arra, hogy a növényi összetevők, például a proteázgátlók fokozhatják a Bt-toxicitást;
J. 	mivel a 28 és a 90 napos toxikológiai vizsgálatok során számos, statisztikailag szignifikáns megállapítást tettek, azonban ezek alapján nem indítottak további nyomon követési vizsgálatokat;
K.	mivel nem vizsgálták meg kellően a két Bt-toxin és a növényi vegyületek vagy más stresszorok közötti lehetséges szinergikus vagy kombinált hatásokat;
L.	mivel a környezeti kockázatértékelés nem foglalkozik kellőképpen a kiömlésből, a trágyából vagy a szennyvízből eredő esetleges kitettséggel, sem pedig a nem célszervezetekre gyakorolt lehetséges hatásokkal;
M.	mivel a Parlament többször hangsúlyozta, hogy a Bizottságnak nem szabad engedélyeznie a GMO-kat azokban az esetekben, amikor a tagállamok nem érnek el minősített többséget a Növények, Állatok, Élelmiszerek és Takarmányok Állandó Bizottságában vagy a Fellebbviteli Bizottságban, a tartós demokratikus deficit kezelése érdekében;
N.	mivel a Bizottság – annak ellenére, hogy maga is elismeri a demokratikus hiányosságokat, a tagállamok támogatásának hiányát és a Parlament kifogásait – továbbra is folytatja a GMO-k engedélyezését;
O.	mivel az „egy egészség” megközelítés megköveteli, hogy a GMO-k hosszú távú fenntarthatóságának és biztonságának értékelése során figyelembe vegyék az emberek, az állatok, a növények és a környezet egészsége közötti kölcsönös függőséget;
1.	úgy véli, hogy a bizottsági végrehajtási határozat tervezete túllépi az 1829/2003/EK rendeletben meghatározott végrehajtási hatásköröket;
2.	úgy véli, hogy a bizottsági végrehajtási határozat tervezete nem felel meg az uniós jognak, mivel nem egyeztethető össze az 1829/2003/EK rendelet célkitűzésével, azaz a 178/2002/EK európai parlamenti és tanácsi rendeletben[footnoteRef:6] meghatározott általános alapelvekkel összhangban azzal, hogy a belső piac hatékony működésének biztosítása mellett alapul szolgáljon az emberi élet és egészség, az állatok egészsége és az állatjólét, a környezet és a géntechnológiával módosított élelmiszerekre és takarmányokra vonatkozó fogyasztói érdekek magas szintű védelméhez; [6:  	Az Európai Parlament és a Tanács 178/2002/EK rendelete (2002. január 28.) az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszer-biztonságra vonatkozó eljárások megállapításáról (HL L 31., 2002.2.1., 1. o., ELI: http://data.europa.eu/eli/reg/2002/178/oj).] 

[bookmark: _Hlk213234159]3. 	úgy véli, hogy a kockázatértékelés továbbra sem teljes, különösen a molekuláris jellemzés, a toxikológiai értékelés és a környezeti kockázatértékelés tekintetében;
4.	kéri a Bizottságot, hogy vonja vissza végrehajtási határozata tervezetét;
5.	kéri a Bizottságot, hogy az „egy egészség” megközelítéssel összhangban ne engedélyezze a géntechnológiával módosított szójababot, mivel nem áll rendelkezésre elegendő bizonyíték a biológiai sokféleségre, az élelmiszer-biztonságra, a mezőgazdasági termelők megélhetésére és az állatok egészségére gyakorolt hosszú távú hatásokra vonatkozóan;
[bookmark: _Hlk210900300]6.	kéri a Bizottságot, hogy a Parlament következetes kifogásaira és a tagállamok közötti minősített többségi támogatás hiányára adott válaszként haladéktalanul nyújtson be jogalkotási javaslatot a GMO-kkal kapcsolatos döntéshozatali eljárás reformjára;
7.	e tekintetben kiemeli, hogy az Unióban betiltott gyomirtó szerekkel, például a glufozináttal szemben ellenállóvá tett, géntechnológiával módosított növények élelmiszerként vagy takarmányként való felhasználás céljából történő behozatalának engedélyezése nincs összhangban az Uniónak többek között az ENSZ biológiai sokféleségről szóló egyezménye és az ENSZ fenntartható fejlődési céljai – többek között a kunming-montreali keret – szerinti nemzetközi kötelezettségvállalásaival, és egyenlőtlen versenyfeltételeket teremt az uniós mezőgazdasági termelők számára;
[bookmark: _Hlk210900241]8.	utasítja elnökét, hogy továbbítsa ezt az állásfoglalást a Tanácsnak és a Bizottságnak, valamint a tagállamok kormányainak és parlamentjeinek.

